=== Litteratur ===
[[Fil:Lonnrot1.jpg|thumb|Elias Lönnrot]]
{{Uddybende|Finsk litteratur}}
Skønt man kan sige, at der har eksisteret litteratur på finsk, siden [[Mikael Agricola]] i 1500-tallet oversatte [[Det Nye Testamente]] til [[finsk (sprog)|finsk]] efter [[reformationen]], blev der kun skrevet ganske få betydningsfulde værker på dette sprog indtil det 1800-tallet, hvor den finske [[Romantikken|romantiske bevægelse]] fik sit gennembrud. Under indflydelse af dette indsamlede [[Elias Lönnrot]] finske og karelske folkelige digte og arrangerede dem og udgav dem som ''[[Kalevala]]'', det finske nationalværk. Fra denne periode finder man også en række poeter og romanforfattere, der skrev på finsk, blandt andet [[Aleksis Kivi]] og [[Eino Leino]]. Men samtidig var der en række skribenter i denne nationale opvågnen, der skrev på [[svensk (sprog)|svensk]], heriblandt nationaldigteren [[Johan Ludvig Runeberg]] samt [[Zachris Topelius]].
Politik Organisationer